钦定古今图书集成/明伦汇编/官常典/第453卷 > 黄忠
## 钦定古今图书集成/明伦汇编/官常典/第453卷 > 黄忠

按《蜀志》本传，“忠字汉升，南阳人也。荆州牧刘表以为
中郎将，与表从子磐共守长沙攸县。及曹公克荆州，

忠常先登陷阵，勇毅冠三军。益州既定，拜为讨卤将
军。建安二十四年，于汉中定军山击夏侯渊，渊众甚”
精，忠摧锋必进，劝率士卒，金鼓振天，欢声动谷，一战
斩渊，渊军大败。迁征西将军。是岁，先主为汉中王，欲
用忠为后将军。诸葛亮说先主曰：“忠之名望，素非关、
马之伦也。而今便令同列，马、张在近，亲见其功，尚可
喻指。关遥闻之，恐必不悦，得无不可乎？”先主曰：“吾自
当解之。”遂与羽等齐位，赐爵关内侯。明年卒，追谥“刚
侯。”子叙，早没，无后。